Warseno Slank

Ir. Warseno Hardjodarsono, M.Si. utawi langkung misuwur kanthi asma Ki Warseno Slank () inggih punika salah satunggalipun seniman saking Indonesia. Namanipun misuwur lumantar pakaryanipun awujud pagelaran wayang kulit lan wayang wong. Warseno kalebet salah satunggalipun dhosèn ing Universitas Tunas Pembangunan Surakarta. Piyambakipun punika rayi kandhungipun Ki Anom Suroto.Joglo Semar: Semar Mbangun Kayangan untuk masa keemasan , kapundhut 17 Maret 2015Website pribadi Warseno Slank , kapundhut 17 Maret 2015Website pribadi Ki Joko Edan , kapundhut 17 Maret 2015 Ki Warseno Slank naté nampi bebungah saking Présidhèn Republik Indonesia nalika adicara Festival Greget Dalang Surakarta, taun 1995.

 Latar wingking 
Warseno lair ing Kabupatèn Klaten, Jawi Tengah. Awit taksih nèm, piyambakipun sampun ngangsu kawruh babagan pedhalangan. Pyiambakipun miwiti kiprahipun nalika taksih yuswa nembelas taun. Kaprigelanipun ndhalang tumurun lan awit saking panggulawenthahipun tiyang sepuhipun, Ki Harjadarsana ingkang ugi misuwur minangka dhalang wonten tlatah Kabupatèn Klaten Jawa Tengah, taun 1950 dumugi 1975. Kajawi punika, Ki Warseno ugi naté sinau pedhalangan kalih semester wonten Institut Seni Indonesia Surakarta. Wiwitanipun, gagrag pakeliranipun ndhèrèk punapa ingkang kalampahaken déning kang raka, Ki Anom Suroto. Nanging dangu-dangu piyambakipun nemokaken ciri wanci ingkang bènten, langkung rumaket dhumateng para pamirsa mliginipun nèm-nèman. Warseno kadhang kala inggih nggabungaken warni-warni musik ètnis kaliyan musik Kilènan, sarta nglebetaken eksperimen kreatif kanthi nyuguhaken warni-warni musik kados ta rock, punk, rap kairing gamelan. Kasilipun pagelaranipun dipunremeni déning para nèm-nèman ingkang kasebat wayang campursari.Website resmi MPR RI: Pagelaran Wayang Kulit Dengan Dalang Ki Warseno Slenk Di Provinsi Bengkulu, kapundhut 17 Maret 2015Website resmi UIN Walisongo: Wayang Kulit di IAIN , kapundhut 17 Maret 2015

Ing kalodhanganipun wekdal, Warseno taksih sagah ngemunah satunggalipun stasiyun Radio Suara Slank ingkang ngandhut adicara mliginipun kabudayan Jawi, mucal èlmu pedhalangan, lan ngawontenaken pagelaran wayang kulit Setu Legèn.Wayang: Ki Warseno Slank, kapundhut 17 Maret 2015Solo Raya Online: Kethoprak Seniman Muda Surakarta gelar pentas Kresno Duta , kapundhut 17 Maret 2015

 Bebungah 

 Bebungah saking Présidhèn wonten Festival Greget Dalang Surakarta, 1995.

 Ugi pirsani 

 Joko Edan

 Rujukan 

Kategori:Seniman Indonesia
Kategori:Dhalang Indonesia
Kategori:Artikel Wiki Mrebawani II kalamangsa 1